burgasdotpro/wikipedia huggingface dataset:
Košice – Európske hlavné mesto kultúry 2013

Mesto Košice bolo držiteľom titulu Európske hlavné mesto kultúry pre rok 2013 spolu s francúzskym mestom Marseille.
História projektu.
Prestížny titul Európske hlavné mesto kultúry udeľuje Európska komisia a Európsky parlament od roku 1985 s cieľom podpory trvale udržateľného kultúrneho rozvoja daného mesta so zapojením všetkých kultúrnych subjektov a zvýšením záujmu obyvateľov vybraného európskeho mesta o dianie v ňom. V roku 2008 zvíťazili Košice s projektom "Interface 2013" nad ostatnými slovenskými kandidujúcimi mestami Nitrou, Martinom a Prešovom a stali sa tak prvým slovenským mestom s týmto titulom. Projekt zaštresovala organizácia, ktorá dnes nesie názov Creative Industry Košice. 
Projekt Interface 2013.
"Projekt Interface 2013" sa usiluje o transformáciu Košíc ako silného priemyselného centra na postindustriálne mesto s kreatívnym potenciálom, univerzitným zázemím a novou kultúrnou infraštruktúrou. Tvorcovia priniesli do Košíc koncept "kreatívnej ekonomiky" - prepojenia ekonomiky a priemyslu s umením - čím sa vytvoril priestor pre rozvíjanie oblastí kreatívneho priemyslu (dizajn, médiá, architektúra, hudobná produkcia, film, informačné technológie, počítačové hry) a kreatívneho turizmu. 
Kultúrny a umelecký program.
Umelecký a kultúrny program na samotný rok 2013 vychádzal z koncepcie udržateľných aktivít s dlhodobým efektom na kultúrny život mesta a regiónu. Program pre rok 2013 bol rozdelený do piatich línií:
Súbor Technik

Vysokoškolský umelecký súbor Technik pri Slovenskej technickej univerzite v Bratislave vznikol v roku 1953. Postupne sa v ňom vytvorili tri samostatné umelecké telesá – folklórny súbor, spevácky zbor a komorný orchester. Najväčší z nich je folklórny súbor, ktorý má okrem tanečnej skupiny vlastnú ľudovú hudbu a spevácku skupinu.
Členmi súboru Technik sú prevažne študenti bratislavských vysokých škôl, ale aj ich absolventi. V súčasnosti majú všetky zložky súboru spolu viac ako 100 aktívnych členov a vystupujú nielen na Slovensku, ale aj v zahraničí, prevažne na hudobných a tanečných festivaloch a súťažiach.
Jednotlivé zložky súboru umelecky pôsobia takmer nezávisle. Spoločný je ich názov, vedenie a zriaďovateľ, ktorým je Slovenská technická univerzita v Bratislave.
Alobárna holoprozencefália

Alobárna holoprozencefália je najťažšia forma holoprozencefálie, vrodenej chyby centrálnej nervovej sústavy. Je spojená s ťažkými deformitami strednej časti tvárekyklopiou so spojením očníc, cebocefáliou a ďalšími.
Porucha vývinu mozgu má charakter úplného splynutia oboch mozgových pologúľ, s absenciou interhemisferickej ryhy a mozgového kosáka ("falx cerebri"). Chýba svorové teleso ("corpus callosum"; niekedy rudimentárne stopy), predná spojka ("commisura anterior") i priezračná priehradka ("septum pellucidum"). Namiesto dvoch bočných komôr sa v takto zmenenom mozgu centrálne nachádza jedna veľká spoločná komora tvaru polmesiaca. Bazálne gangliá a talamy môžu byť úplne alebo čiastočne splynuté, dokonca môžu niekedy i úplne chýbať. Bežným nálezom je veľká dorzálna cysta, ktorá zaberá viac ako polovicu objemu lebečnej dutiny.
Prognóza je zlá, absolútna väčšina takto postihnutých detí zomiera krátko po narodení.
Poznámky.
V odbornej lekárskej praxi sa používa prakticky výlučne latinská terminológia uvádzaná v zátvorkách a nie vyššie uvedené slovenské názvy.
Glaukos (syn Hippolocha)

Glaukos ("Glaukos", ) je v gréckej mytológii syn lýkijskeho kráľa Hippolocha, Bellerofontov vnuk.
Lýkijský kráľ Glaukos spolu s Diovým synom Sarpédontom viedli vojenské oddiely Lýkie, ktoré v trójskej vojne bojovali na strane trójskeho kráľa Priama. Glaukos bol jeden z najstatočnejších bojovníkov bojujúcich na strane Tróje, ktorý sa postavil aj proti jednému z najsilnejších achájskych vodcov. 
Keď však pred bojom poznal, že je to argejský kráľ Diomédes, ktorého starý otec bol priateľom jeho starého otca, dohodol sa s ním, že nebudú proti sebe bojovať a na bojisku sa budú sebe vyhýbať. Na potvrdenie tejto dohody si navzájom vymenili zbrane. Táto výmena vošla do antických prísloví ako zlý obchod, lebo Glaukos vymenil svoju zbroj hodnoty sto volov za zbroj hodnoty deviatich volov.
Na sklonku desiateho roka trójskej vojny bol najväčší achájsky hrdina Achilles pri Skajskej bráne usmrtený šípom Parida syna trójskeho kráľa Priama a o jeho zbroj a telo sa následne strhol zúrivý boj. Medzi týmito bojovníkmi bol aj Glaukos, ktorý po krvavom boji padol rukou hrdinu Aiaka. Glaukos zabil v trójskej vojne celkove štyroch achájskych bojovníkov.
Rob Van Dam

Robert Alexander Szatowski (* 18. december 1970, Battle Creek, Michigan, USA), známy pod prezývkou Rob Van Dam (RVD) je americký profesionálny wrestler a herec. Momentálne pracuje v spoločnosti Total Nonstop Action Wrestling. V minulosti pôsobil vo World Wrestling Entertainment a Extreme Championship Wrestling.
Mike Mangini

Mike Mangini (*18. apríl 1963, Newton, Massachusetts, USA) je bubeník, známy najmä ako člen progmetalovej formácie Dream Theater. V minulosti hral pre Steva Vaia, Jamesa LaBrieho, kapelu Annihilator či Extreme. Učil na univerzite Berklee College of Music v Bostone, pokým ho Dream Theater neprijali do kapely. Je jedným z najrýchlejších bubeníkov sveta a o svojich technikách napísal dve knihy. Objavil sa v epizóde Time Warp na Discovery Channel, kde zobrazili jeho bubenícku zručnosť na špeciálnych vysokorýchlostných kamerách. Paradoxom je, že dávnejšie si raz zahral s Mikom Portnoyom, ktorého v kapele Dream Theater roku 2010 nahradil.
Semilobárna holoprozencefália

Semilobárna holoprozencefália je stredne ťažká forma holoprozencefálie, vrodenej chyby centrálnej nervovej sústavy. Na rozdiel od alobárnej formy chýba postihnutie tváre, hoci občas sa môžu vyskytnúť napríklad rázštepy pery a podnebia.
Porucha vývoja mozgu sa prejaví nasledovnými anomáliami: interhemisferická ryha, mozgový kosák ("falx cerebri") a svorové teleso ("corpus callosum") v prednej časti mozgu chýbajú, vzadu sú obyčajne primerane alebo aspoň čiastočne vyvinuté. Výsledkom je čiastočné oddelenie mozgových pologúľ (hemisfér) vzadu a ich splynutie v prednej časti (frontálne laloky). Hipokampus je rudimentárny, čo deformuje normálny tvar spánkových rohov bočných komôr, ktoré sú zväčšené a neúplne vytvorené. Vždy chýba priezračná priehradka ("septum pellucidum").
Talamy sú obyčajne aspoň čiastočne oddelené, medzi nimi leží malá tretia komora. Dorzálna cysta v lebečnej dutine môže a nemusí byť prítomná.
Semilobárna holoprozencefália býva bežne spojená s poruchami vývoja mozgovej kôry a poruchami neuronálnej migrácie.
Linos (mytológia)

Linos (starogr. "Λῖνος" – "Linos", ) je v gréckej mytológii syn boha Apolóna a Psamathy dcéry argejského kráľa Krotópa.
Psamathé dcéra argejského kráľa Krotopaa, zo strachu pred otcom, ktorý ju podozrieval, že sa prespala so smrteľníkom a nie s bohom Apolónom, 
pohodila svojho narodeného syna Lina v lese, kde ho našli pastieri, ktorí ho potom vychovávali. Skôr však ako Linos dospel, osud sa s ním kruto zahral, pri prechádzke lesom ho zdivení psi jeho starého otca roztrhali. Boh Apollón následne zaslal na mesto Argos mor.
Linos sa podobne ako Hyakinthos či Adónis, ktorým sa krásou vyrovnal, stal symbolom zomrelého mladíka, ktorý zanechal po sebe zmarené nádeje.
Z gréckych mýtoch poznáme dve postavy Lina, ktorí sú synmi boha Apolóna. Druhý Linos je bratom slávneho pevca Orfea, ktorý v neskorších verziách mýtov s hore uvedeným Lynom splýva.
Majstrovstvá Európy vo faustbale žien 2012

Majstrovstvá Európy vo faustbale žien 2012 boli 13. majstrovstvá Európy vo faustbale žien. Bolo to najvyššie európske podujatie Medzinárodnej faustbalovej asociácie (IFA) vo faustbale žien v roku 2012. Konalo sa od 13.14. júla 2012 v Diepoldsau, vo Švajčiarsku, za účasti 5 tímov. Vo Švajčiarsku sa konali ženské ME po štvrtýkrát. Spolu so ženami odohrali svoje európske podujatie aj hráči do 21 rokov. Všetky zápasy sa hrali na jedinom štadióneSportplatz Rheinauen. Rakúšanky obhájili titul spred roka a získali tak už svoje druhé prvenstvo.
Viktóriina zem

Viktóriina zem () je oblasť v Antarktíde ohraničená Rossovým pobrežným ľadom a Rossovým morom na východe, Oatesovou zemou na severovýchode a Wilkesovou zemou na západe. Objavil ju v januári 1841 James Clark Ross a pomenoval po vtedajšej britskej kráľovnej Viktórii. Región je napriek Antarktickej zmluve nárokovaný Austráliou (Austrálske antarktické teritórium) a Novým Zélandom (Rossova dependencia). 
Oblasť zahŕňa vrchy Transantarktického pohoria, suché údolia McMurdo (s najvyšším vrchom Mount Abbott) a pláne Labyrint. Prvými objaviteľmi boli James Clark Ross a Douglas Mawson.
Neďaleko pobrežia "Viktóriinej zeme" sa nachádza Rossov ostrov so známou sopkou Mount Erebus (3 794 m).
Peugeot 403

Peugeot 403 je automobil strednej triedy, ktorý v rokoch 1955 až 1966 vyrábala francúzska automobilka Peugeot.
Motor.
Peugeot 403 mal v ponuke objemovo väčšiu verziu motora 1290 cm³ Peugeotu 203. Z objemom 1 468 cm³ bol radový štvorvalec poháňaný rozvodom OHV a hemisférické alebo spaľovacie komory s priečnym prietokom, ktoré poskytujú výkon 48 kW/65 koní pri 5 000 otáčkach za minútu a krútiaci moment 102 Nm. Obyčajnou výbavou v tom čase bol termostatom riadený ventilátor motora, ktorý sa pri poklese teploty pod 75 °C vypojí a zase sa zapojí, keď teplota motora dosiahne 84 °C.
Prevodovky.
Do Peugeotu 403 sa montovala 4-rýchlostná plne synchronizovaná manuálna prevodovka, ktorá prenášala krútiaci moment na kolesá zadnej nápravy. Jej páka bola časom premiestnená z motorového tunela pod volant.
Karosárske varianty.
V televíznom kriminálnom seriáli "Columbo", hlavná postava poručík Columbo, ktorého hral Peter Falk, jazdil na verzii Peugeot 403 kabriolet z roku 1959.
Monte Pissis

Monte Pissis je neaktívny stratovulkán, nachádzajúci sa v argentínskych Andách na hranici provincií Catamarca a La Rioja asi 550 km severne od Aconcaguy. Je treťou najvyššou horou južnej aj západnej pologule po Aconcague () a Nevados Ojos del Salado (). Nesie meno francúzskeho geológa Pedra Josého Amadea Pissisa, ktorý pracoval pre čilskú vládu. Leží blízko púšte Atacama a preto tu panujú takmer podobne suché klimatické podmienky, ale na severnej strane sa nachádza rozsiahly ľadovec (s trhlinami, je unikátny v regióne).
Napriek snehovej pokrývke je ľahko dostupný a výstup nie je náročný.
Dumbo

Dumbo je legendárny americký animovaný film z dielne Walta Disneya. Natočil ho roku 1941 režisér Ben Sharpsteen. Námet pochádza z rovnomennej detskej knihy, ktorú napísala Helen Abersonová a ilustroval ju Harold Pearl. Ide o v poradí štvrtý film z takzvanej animovanej klasiky Walta Disneyho. Hudbu napísali Frank Churchill a Oliver Wallace. Snímka bola nominovaná na Oscara za pesničku "Baby Mine".
Dej pojednáva o polo-antropomorfnom sloňom mláďati, ktoré žije v cirkuse. Mláďa má fyzický handicap v podobe abnormálne veľkých uší a ostatné zvieratá a návštevníci cirkusu sa preto bavia na jeho účet a dostáva od nich hanlivú prezývku Dumbo. Mláďa neskôr objaví svoju schopnosť lietať pomocou veľkých uší a stane sa z neho hviezda cirkusu a mediálna senzácia.
Hlasy postavičiek v origináli nahovorili herci ako Edward Brophy, Herman Bing, Verna Felton, Margaret Wright, Cliff Edwards, a Sterling Holloway.
Film mal v Česko-Slovensku premiéru až o 30 rokov neskôr, v roku 1971, v českom a slovenskom dabingu. V slovenskom znení prepožičali hlasy napríklad Jaroslav Ďuríček, Dušan Blaškovič, Oľga Šalagová,Viera Bálinthová , Vladimír Kostovič, Ivan Krajíček, Anton Mrvečka a ďalší. Existencia tohto slovenského znenia je v súčasnosti nejasná, nevyšiel totiž oficiálne na DVD.
Linos (brat Orfea)

Linos (starogr. "Λῖνος" – "Linos", ) je v gréckej mytológii syn boha Apolóna a Múzy Kalliopy. (Podľa najčastejšej verzie, alebo aj inej Múzy, ale uvádza sa aj ako syn Amfimara a Uranie)
Linos bol bratom najslávnejšieho pevca Orfea. Sám bol tiež vynikajúci spevák, ktorý vyučoval hudbu, medzi inými bol učiteľom i mladého Herakla. Ten však nebol najlepším žiakom a keď ho raz Linos pokarhal, Herakles sa nahneval a svojho učiteľa udrel lýrou do hlavy a takou silou, že na mieste skonal.
Iná verzia však uvádza, že Linovi vlastné spevácke umenie a sláva tak stúpli do hlavy, že sa chcel porovnávať so svojím božským otcom Apolónom. Ten vraj na jeho umenie potom žiarlil a vlastného syna usmrtil.
Aký bol obľúbený repertoár Lina možno usudzovať z toho, že názvom "Linos" sa všeobecne označovali trúchlivé spevy.
Hričovský kanál

Hričovský kanál je 28,41 km dlhý derivačný kanál na rieke Váh. Bol vybudovaný v rokoch 1959–1963 a jeho maximálna hltnosť dosahuje 500 m³/s.
Je súčasťou Vážskej kaskády a začína pod vodnou nádržou Hričov. Vytvára akumulačný kanál vodného diela Mikšová a Považská Bystrica, pod ktorým vyúsťuje do Nosickej priehrady.
Manto

Manto alebo Mantó (starogr. "Μαντώ" – "Manto; iný prepis: Mantó", ) môže byť v gréckej mytológii:
Manto môže byť aj:
Giuseppe Taddei

Giuseppe Taddei (* 26. jún 1916, Janov, Taliansko – † 2. jún 2010, Rím) bol jedným z najvýznamnejších talianskych barytonistov svojej doby, spoločne s Titom Gobbim. Jeho kariéra patrila k jednej z najdlhších v opernej histórii. Spieval s tromi generáciami tenoristov (Beniamino Gigli, Mario del Monaco, Luciano Pavarotti). Bol dlhodobým javiskovým súputníkom Marie Callasovej a Renaty Tebbaldiovej.
Časovka jednotlivcov

Časovka jednotlivcov alebo individuálna časovka sú preteky v cestnej cyklistike, v ktorom cyklisti pretekajú samostatne na čas. Medzi tieto preteky patria aj traťové časovky, v ktorých jazdci súťažia na velodrómoch a časovky tímov.
Tom Boonen

Tom Boonen () (* 15. október 1980, Mol, Belgicko) je belgický profesionálny cestný cyklista, ktorý v roku 2005 vyhral Majstrovstvá sveta. Je členom tímu Etixx–Quick-Step a je označovaný za špecialistu na jednodňové preteky s vynikajúcim cieľovým šprintom. Pre svoju osobnosť, vzhľad a športové úspechy sa stal hlavným mužským športovým idolom Belgicka, ale spôsobil si napomenutie po pozitívnom teste na kokaín.
Zámčisko (vrch v Chvojnickej pahorkatine)

Zámčisko je najvyšším vrchom rovnomenného podcelku i celej Chvojnickej pahorkatiny. Nachádza sa nad obcami Unín, Radimov, Radošovce a Smrdáky.
Prístup a turistika.
Vrch je prístupný po štrkovo-asfaltovej lesnej ceste, ktorá vedie z cesty III/1146 medzi Radošovcami, časťou Vieska a Oreským naprieč Zámčiskom až po cestu III/1136 medzi Unínom a Radimovom. Po poľných a lesných cestách je možný prístup aj z obcí Smrdáky, Unín, Radimov, Dubovce a Radošovce, z časti Vieska.
Turistika.
Priamo na vrchol vedie turistická trasa zo Smrdák (Smrdáky, nám. - Pod hájom - Borovištia - Rozhľadňa - Zámčisko - Hoštečná studnička - Pod hájom).
Čo sa týka cyklistického prístupu, v blízkosti vrchu vedie cyklotrasa 5203 (Bresty,- Unín - Rozhľadňa Lipky - Za Radošovcami). Na ňu sa dá napojiť zo Záhorskej cyklomagistrály 001 pri Radimove alebo Radošovciach, časti Vieska, ako aj z cyklotrasy 8203 v Uníne.
Na vrchu sa nachádza informačná tabuľa o pravekom hradisku, piknikový stôl a drevený kríž. Turistickými cieľmi v blízkom okolí sú aj rozhľadňa Lipky a Hoštečná studnička s kaplnkou.
Walter Gargano

Walter Alejandro Gargano Guevara (* 23. júl 1984, Paysandú, Uruguaj) je uruguajský futbalový reprezentant a hráč SSC Neapol, hrajúci na poste stredopoliara. Jeho manželkou je Miška Hamšíková, sestra slovenského reprezentanta Mareka Hamšíka, ktorý je spoluhráčom Gargana v SSC Neapol.
Queensrÿche

Queensrÿche () je americká progresívna heavy metalová skupina založená v roku 1981 v Bellevue v štáte Washington. Dodnes skupina vydala jedenásť štúdiových albumov a niekoľko EP a DVD a pokračuje v turné a nahrávaní.
Skupina je úspešná na progresívnej metalovej scéne, čo potvrdzuje aj 20 miliónov predaných albumov po celom svete vrátane viac ako 6 miliónov albumov v USA.
Lobárna holoprozencefália

Lobárna holoprozencefália je najľahšia forma holoprozencefálie, vrodenej chyby centrálnej nervovej sústavy. Na rozdiel od alobárnej formy takmer vždy chýba postihnutie tváre.
Interhemisferická ryha a mozgový kosák ("falx cerebri") sú takmer kompletne vytvorené, s výnimkou svojich najprednejších častí v oblasti čelových lalokov. Napriek tomu je možné vidieť mozgovú kôru prekračujúcu strednú líniu a spájajúcu obe mozgové pologule prakticky v celom rozsahu. Čelové laloky sú mierne nevyvinuté, hipokampus je prakticky normálny a spánkové rohy bočných komôr majú prakticky normálny vzhľad. Naproti tomu čelové rohy bočných komôr vykazujú veľkú variabilituod takmer normálneho tvaru až po len naznačené. Čuchové gule ("bulbi olfactorii"), čuchové dráhy ("tracti olfactorii") a čuchové brázdy ("sulci olfactorii") môžu chýbať, byť čiastočne alebo úplne normálne vyvinuté.
Svorové teleso ("corpus callosum") je v oblasti „kolena“ ("genu corporis callosi") mierne dysplastické (nesprávne vyvinuté). Vždy chýba priezračná priehradka ("septum pellucidum"). Dorzálna cysta chýba, alebo je len malá.
Majstrovstvá Afriky vo futsale 1996

Majstrovstvá Afriky vo futsale 1996 boli 1. majstrovstvá Afriky vo futsale mužov, ktoré riadi Africká futbalová konfederácia (CAF). Konali sa od 25.30. septembra 1996 v Káhire, v Egypte, za účasti 5 tímov. 
Majstrovstvá boli zároveň kvalifikáciou na Majstrovstvá sveta FIFA 1996 v Španielsku. Kvalifikoval sa na ne iba víťaz.
Majstrovstvá Afriky vo futsale 2000

Majstrovstvá Afriky vo futsale 2000 boli 2. majstrovstvá Afriky vo futsale mužov, ktoré riadi Africká futbalová konfederácia (CAF). Konali sa od 16.21. apríla 2000 v Káhire, v Egypte, za účasti 4 tímov. V Egypte sa konali majstrovstvá Afriky druhýkrát, keď sa tu konal aj minulý africký šampionát. Nováčikmi turnaja bola až trojica tímov: Maroko, Líbya a Južná Afrika.
Majstrovstvá boli zároveň kvalifikáciou na Majstrovstvá sveta FIFA 2000 v Guatemale. Kvalifikoval sa na ne iba víťaz.
Majstrovstvá Afriky vo futsale 2004

Majstrovstvá Afriky vo futsale 2004 boli 3. majstrovstvá Afriky vo futsale mužov, ktoré riadi Konfederácia afrického futbalu (CAF). Konali sa od 2. júla3. septembra 2004. Všetky zápasy sa hrali ako vyraďovacie zápasy play-off, doma a vonku. Jediný nováčik podujatia, ktorý sa zapojil do zápasov, bol iba Mozambik.
Majstrovstvá slúžili zároveň ako kvalifikácia afrických družstiev na Majstrovstvá sveta FIFA 2004 na Taiwane. Kvalifikoval sa na ne iba víťaz.
Varovné signály tela

Varovné signály tela - "Srdce a cievy v ohrození" je publikácia slovenskej autorky Kataríny Horákovej. 
Obsah.
Kniha sa zaoberá predčasným opotrebovaním, stratou pocitu radosti zo života a zo zmyslu vlastnej práce. Zdôrazňuje dôležitosť záujmu ľudí o životné prostredie, kvalitu potravín a stravovacie návyky, čo by podľa nej malo za následok pokles výskytu ochorení ako ischemická choroba srdca, mozgové príhody, rakovina, či cukrovka. 
Kniha tiež vysvetľuje postup pri diagnostike „prekyslenia organizmu“, význam vitamínov a minerálov pre posilnenie zdravia, predstavuje rôzne doplnky výživy a ich účinky. Predkladá názory autorky, ako predísť vypuknutiu rôznych život ohrozujúcich chorôb.
V publikácii sa nachádzajú rôzne zdravotné a výkonnostné testy. Na záver autorka predkladá zoznam varovných signálov tela.
Majstrovstvá Afriky vo futsale 2008

Majstrovstvá Afriky vo futsale 2008 boli 4. majstrovstvá Afriky vo futsale mužov, ktoré riadi Africká futbalová konfederácia (CAF). Konali sa od 21.30. marca 2008 v Tripolise, v Líbyi, za účasti 10 tímov. Nováčikmi turnaja bola až pätica tímov: Angola, Kamerun, Nigéria, Tunisko a Zambia.
Majstrovstvá boli zároveň kvalifikáciou na Majstrovstvá sveta FIFA 2008 v Brazílii. Kvalifikovali sa na ne 2 najlepšie tímy.
Entebbe

Entebbe je mesto v Ugande. Leží na pobreží Viktóriinho jazera, vo vzdialenosti 35 km od hlavného mesta Kampaly.
Nachádza sa tu najväčšie medzinárodné letisko v krajine, ktoré sa v roku 1976 stalo miestom záchrannej protiteroristickej operácie. Teroristi z Ľudového frontu za oslobodenie Palestíny (LFOP) tu pristáli so zvolením ugandského diktátora Idiho Amina a uneseným lietadlom spoločnosti Air France, na palube ktorého boli izraelskí a francúzski cestujúci. Špeciálna jednotka Izraelských obranných síl Sajeret Matkal oslobodila 102 zo 106 rukojemníkov. Pri operácií zahynul veliteľ prepadového oddielu, podplukovník Jonatan Netanjahu a zranených bolo 5 členov komanda.
Medzinárodné letisko Dubaj

Medzinárodné letisko Dubaj alebo letisko Dubaj-International (IATA: DXB, ICAO: OMDB) (arab.: "ر دبي الدولي") je medzinárodné a hlavné letisko severovýchodne od Dubaja. 
Je tretím najrušnejším letiskom na svete. Nachádza sa v obchodnej a rezidenčnej oblasti Al-Karhud, asi 4 km severovýchodne od Dubaja. Od roku 2012 letisko prevádzkuje 220 destinácií po celom svete (s výnimkou Antarktídy), čiže je prevádzkovaných viac ako 6000 letov týždenne. Letisko je sídlom pre najväčšieho leteckého dopravcu na Blízkom východe Emirates Airlines, tiež pre leteckú spoločnosť Flydubai ktorá prevádzkuje hlavne lety na blízkom východe, alebo nákladnú spoločnosť Emirates SkyCargo. Po tom čo austrálska spoločnosť Qantas uzatvorila partnerstvo s Emirates, je toto letisko pre túto spoločnosť rozbočovací bod do Európy.
Dňa 14. októbra 2008 bol otvorený nový terminál za 4,5 miliardy USD. Bol to tretí terminál na letisku, po prvom otvorenom v roku 1960 a druhom v roku 1998. Terminál 3 je tiež druhou najväčšou budovou s predajnou plochou na svete a najväčšia letisková odbavovacia budova na svete, čo zvýšilo celkovú kapacitu pasažierov na 75 miliónov. Tento obrovský priestor slúži pre najväčšie lietadlo na svete Airbus A380 a leteckú spoločnosť Qantas. Toto moderné letisko je tiež významným prispievateľom do ekonomiky Dubaja a zamestnáva približne 58 tisíc ľudí a nepriamo podporuje viac ako 250 tisíc pracovných miest v Dubaji.
I See Stars

I See Stars je americká post-hardcorová skupina založená v roku 2006 v meste Warren v štáte Michigan. Skupina je považovaná za najprvotnejšiu priekopnícku skupinu subžánru electronicore. Ich debutový album "3-D" obsahuje hosťovské spolupráce s Bizzy Boneom zo skupiny Bone Thugs-n-Harmony. Tento album dosiahol 176. miesto v rebríčku Billboard 200. Ich druhý album "The End of the World Party" bol vydaný dňa 22. februára 2011. Tretí štúdiový album skupiny "Digital Renegade" bol vydaný dňa 13. marca 2012. Tento album obsahuje štýlové zmeny ako agresívnejších hudobných štýlov ako v predchádzajúcich albumoch.
Hudobný štýl.
Skupina I See Stars je považovaná hlavne pre svoje miešanie post-hardcore s electronicou. Rozsiahle použitie auto-tune alebo syntetizovaných vokálov spoločne so screamingom a typickými hard rockovými nástrojmi definuje ich hudbu. Kvôôli tomu je skupina označovaná ako electronicorová alebo synthcorová. Často je tiež považovaná za hlavných prispievateľov tohto štýlu.
Okrem post-hardcoru, electronica a electronicore je I See Stars označovaná reprezentovaním žánrov pop punk, metalcore, screamo, alternatívny rock a emo.
Major League Lacrosse

Major League Lacrosse, skr. MLL (v doslovnom preklade "Hlavná lakrosová liga"), bola profesionálna a najprestížnejšia liga v lakrose, v ktorej sa zúčastňujú kluby Spojených štátov amerických a Kanady. Táto severoamerická liga bola založená v roku 1999 a v prvej sezóne (2001) v nej hralo 6 tímov. Posledná sezóna sa odohrala v roku 2020.
Rekordný počet tímov, 10, v nej hralo v rokoch 2006 až 2008, v posledných dvoch sezónach ich hralo už iba 6. Všetkých 6 tímov bolo z USA. Tímy hrali o tzv. Steinfeld Cup (v preklade Steinfeldov pohár). Oproti National Lacrosse League, ktorá sa hrá v hale a v zime, sa MLL hrala na tráve a v lete.
V roku 2020 došlo k fúzii líg MLL a Premier Lacrosse League (PLL), pričom názov súťaže nesie značku "Premier Lacrosse League". Z MLL do PLL prestúpil iba jediný klubjeho posledný víťaz, Boston Cannons, ktorý zmenil názov na Cannons LC.
Kluby v sezóne 2020.
Zaniknuté kluby MLL: Philadelphia Barrage, New Jersey Pride, Los Angeles Riptide, San Francisco Dragons, Chicago Machine, Hamilton Nationals, Atlanta Blaze, Charlotte Hounds, Dallas Rattlers, Florida Launch, Ohio Machine
Bronx Community Board 2

Bronx Community Board 2 je miestna samospráva v New Yorku. Zahŕňa susedstvá Hunts Point a Longwood v štvrti Bronx. Je ohraničená prielivom Bronx River na východe, ulicami Westchester Avenue, East 167th Street a East 169th Street na severe, Prospect Avenue a East 149th Street na západe, a riekou East River na juhu.
Jej súčasný predseda (2012) je Dr. Ian Amritt a okresný riaditeľ Rafael Salamanca.
Demografia.
Podľa sčítania obyvateľov mala samospráva 46 824 obyvateľov (39 433 v roku 1990 a 34 397 v 1980). Z toho 35 507 (75,8 %) boli Hispánci, 10 021 (21,4 %) boli černosi (ne-Hispánci), 582 (1,2 %) belosi (ne-Hispánci), 207 (0,4 %) boli Aziati, 101 (0,2 %) Indiáni, 90 (0,2 %) boli iné rasy a 316 (0,7 %) miešanci dvoch a viacerých rás.
Územné nároky na Antarktídu

V súčasnosti vznáša územné nároky na územie v Antarktíde sedem rôznych štátov. Ich požiadavky sa dajú chápať ako formálne, pretože politický štatút Antarktídy upravuje Antarktická zmluva (konkrétne článok 4), ktorá bola uzavretá 1. decembra 1959 vo Washingtone a vstúpila do platnosti 23. júna 1961. Antarktická zmluva upravuje využívanie územia južne od 60° južnej zemepisnej šírky vrátane plávajúcich šelfových ľadovcov. Najdôležitejšími bodmi zmluvy sú mierová vedecká spolupráca, zákaz vojenského využitia a pozastavenie všetkých nárokov na suverenitu nad akoukoľvek časťou Antarktídy (na súčasných mapách sú aj naďalej vyznačované nároky jednotlivých krajín, ktoré nimi boli vznesené pred rokom 1959, pretože neboli zrušené, ale len pozastavené).
Prehľad území.
Všetky nárokované územia sú kruhové výseky kružnice so stredom na južnom póle a obvodom umiestneným rovnobežke 60° južnej zemepisnej šírky. Jedinou výnimkou je ostrov Petra I., ktorý netvorí takýto sektor. Občas sa k Antarktickému zmluvnému systému mylne priraďujú aj blízke subantarktické ostrovy severne od 60° j.z.š., ktoré tým nespĺňajú podmienky aby podliehali Antarktickej zmluve (Bouvetov ostrov, Južná Georgia a Južné Sandwichove ostrovy, Crozetove ostrovy, Kergueleny a Heardov ostrov a Macdonaldove ostrovy). 
Územné nároky Spojeného kráľovstva, Čile a Argentíny sa prekrývajú. Na kontinente sa nachádza aj územie, ktoré si nikto nenárokuje. Ide o Zem Márie Byrdovej, ktorá sa rozkladá medzi Rossovou dependenciou a Čilským antarktickým územím. V minulosti si časť územia Antarktídy (Nové Švábsko) nárokovalo aj nacistické Nemecko.
Nové Švábsko

Nové Švábsko () je kartografický názov označujúci časť územia (medzi 18° východnej z.d. a 12° západnej z.d. a od 70° južnej z.š. až do 75° j.z.š.) v Zemi kráľovnej Maud, ktorá je dnes podľa Antarktického zmluvného systému spravovaná ako závislé územie Nórska. Územie bolo cieľom nemeckej expedície v rokoch 1938 a 1939 a pomenované podľa Švábska, podobne ako i loď expedície MS "Schwabenland". Rozloha Nového Švábska je približne 600 000 km².
Expedícia vedená Alfredom Ritscherom kapitánom Kriegsmarine mala za hlavný cieľ nájsť vhodné miesto pre veľrybársku základňu so zámerom zabezpečiť veľrybí tuk, ktorý muselo Nemecko nákladne dovážať. Na území nebola postavená žiadna rybárska základňa a územie nebolo Nemeckom nikdy formálne nárokované.
BMW rad 3 (E30)

BMW E30 je druhá generácia automobilov strednej triedy radu 3, ktorá bola vyrábaná v rokoch 1982 až 1994 nemeckou automobilkou BMW. Vyrábala sa s pohonom zadných kolies (okrem modelu 325iX s pohonom 4 × 4). Takisto aj vrcholná verzia BMW M3 bola prvýkrát uvedená s generáciou E30.
Generácia E30 bola uvedená v roku 1982 a v roku 1990 ju nahradila generácia E36. BMW ale pokračovalo vo výrobe typu kabriolet až do roku 1993 a verzie kombi do 1994.
E30 poháňal rad radových štvorvalcových (BMW M10, BMW M40 a BMW M42) a radových šesťvalcových (BMW M20 a BMW M21) benzínových motorov (okrem dieselového motora M21). BMW E30 M3 bol vybavený vysokootáčkovým 4-valcovým benzínovým motorom (BMW S14) s výkonom 175 kW/238 koní vo svojej finálnej verzii pre Európsky trh.
M3.
Vyrábala ju spoločnosť BMW M GmbH. Táto verzia bola pôvodne určená pre okruhové preteky. Vtedajšie predpisy vyžadovali homologáciu na základe 5 tisícovej série. Verzia M3 sa dá rozpoznať podľa vyššieho veka kufru, iného sklonu zadného okna, rozšírených blatníkov a spojlerov, avšak niekoľko dielov zdieľala s ostatnými modelmi E30. Pôvodne sa vyrábala z verzie kupé, až ku koncu sa pridal aj kabriolet. V interiéri boli športové sedadlá a volant zdobené logom divízie M. Brzdy pochádzali z radu 5. 5-rýchlostná manuálna prevodovka Getrag 265 mala prvý rýchlostný stupeň doľava k sebe. Neskôr sa objavili vylepšené verzie M3 Evolution I, Evolution II a Sports Evolution, špeciálna edícia Europa Meister a Johnny Ceccoto/Ravaglia.
Produkcia.
Globálne celkové hodnoty produkcie modelu E30 podľa roka
Poznámka: * Prvé modely E30 boli vyrábané v decembri 1981, ale bolo to iba niekoľko modelov 323i. Stále je neznáme, koľko presne sa ich vyrobilo.
Globálne celkové hodnoty produkcie modelu E30 podľa modelu
Celková produkcia od roku 1982 do roku 1994 bola 2 339 520 kusov.
Jessica Bielová

Jessica Claire Timberlake (rod. Biel; * 3. marec 1982, Ely, Minnesota, USA) je americká herečka. Najviac sa preslávila rolou Mary Camdenovej v seriáli "V siedmom nebi (7th Heaven)."
Septooptická dysplázia

Septooptická dysplázia (staršie "DeMorsierov syndróm") je vrodená chyba centrálnej nervovej sústavy, opísaná roku 1956 G. de Morsierom. Dochádza pri nej k nedostatočnému vývinu zrakového nervu () a nevyvinutiu priezračnej priehradky ("septum pellucidum"). Postihnutie je u približne 70% pacientov spojené s poruchou funkcie systému hypotalamus - podmozgová žľaza (hypofýza), ktorý je centrom hormonálnej regulácie. V súčasnosti zahŕňa táto diagnóza pacientov s triádou:
K tomuto trias sa môžu pridať ďalšie, viac či menej časté poruchy a anomálie: schizencefália, heterotopia sivej hmoty, nevyvinutie neurohypofýzy, úplné alebo čiastočné nevyvinutie čuchových dráh či bulbov a ďalšie.
Klinické prejavy.
Porucha vývoja zrakového nervu sa zväčša prejaví slepotou a nystagmom. Porucha produkcie hormónov podmozgovej žľazy sa prejaví zaostávaním rastu (chýbajú somatotropín a tyreotropín). U 50% pacientov sú prítomné epileptické záchvaty ako prejavy porúch vývoja mozgu.
Poruchy vývoja mozgu najlepšie zobrazí vyšetrenie magnetickou rezonanciou.
Národní field lakrosová liga

Národní field lakrosová liga (skr. NFLL) je česká lakrosová súťaž mužov. Prebieha od roku 1992 a organizuje ju Česká lakrosová unie (ČLU). Najúspešnejším tímom súťaže sú TJ Malešice a SK Lacrosse Jižní Město, ktoré získal titul 8-krát. Od roku 2008 funguje NFLL tiež ako nadnárodná súťaž, keď sa v nej zúčastňujú aj kluby zo Slovenska a Rakúska.
LC Prievidza Hammers

LC Prievidza Hammers bol slovenský lakrosový klub z Prievidze. Klub bol činný v rokoch 20102013. Okrem lakrosu sa venoval aj interkrosu a florbalu. Od svojho vzniku v roku 2010 hral najvyššiu domácu súťaž, Slovenskú lakrosovú ligu. Okrem tímu mužov existovali v klube (od roku 2010) aj tím žien a tím juniorov. Klub trénoval v prievidzkom areáli CVČ SPEKTRUM. Svoje zápasy hrával v Areáli športu 1. ZŠ Sama Chalúpku.
V roku 2012 sa LC Prievidza Hammers rozdelila na Prievidzu Hammers, ktorá pokračovala vo svojom florbalovom a interkrosovom zameraní, a Prievidzu Headhunterz, ktorý sa venuje iba lakrosu.
Úspechy.
Muži.
Slovenská lakrosová liga:
Turnaj "Silesia Cup" vo Vroclave:
Ženy.
Družstvo žien „Hammers Girls“ odohralo svoje prvé zápasy v roku 2012 v Bratislave s tímom Tricksters LT Bratislava Ladies:
Zoznam džezových huslistov

Toto je zoznam významných svetových džezových huslistov. Zoznam nie je úplný, je možné ho dopĺňať.
Zoznam významných svetových violončelistov

Toto je zoznam významných svetových violončelistov. Zoznam nie je úplný.
Box na Letných olympijských hrách 2012

Box na Letných olympijských hrách 2012 v Londýne sa bude konať od 28. júla do 12. augusta 2012 v ExCeL Exhibition Centre. 
Zloženie.
Muži budú súťažiť v nasledujúcich desiatich kategóriach:
Po prvýkrát na olimpijských hrách v boxe objavujú ženy, ktoré budú súťažiť v troch kategóriach:
Kvalifikácia na Letné olympijské hry v Londýne.
V roku 2011 sa v Azerbajdžane konali Majstrovstvá sveta v Boxe, ktoré boli zároveň aj kvalifikáciou pre športovcov do Londýna.
Kvalifikačné kritériá.
Národný olympijský výbor môže prihlásiť len 1 športovca, v oboch prípadoch. Pre krajinu bude vyhradených 9 miest - 6 miest (5 mužov a 1 žena) a 3 miesta pre trojstranný pozvaný výbor. Každý kontinent má mnoho miest a stanovišť, v ktorých budú dve šampionáty. Ázia má 56 miest, Amerika má 54, Afrika má 52, Európa 78 a Oceánia má 10. 
Kvalifikačné akcie boli:
Rekonq

Rekonq je webový prehliadač s vykresľovacím jadrom WebKit. Vyvíja sa ako súčasť projektu KDE a je nastavený ako predvolený prehliadač pre systémy Kubuntu od verzie 10.10 a Chakra Linux. Od mája 2010 je súčasťou kolekcie aplikácií KDE Extragear.
Na rozdiel od Konquerora, ktorý bol predtým predvolený prehliadač v KDE, neobsahuje funkcia správcu súborov, ale je to len webový prehliadač.
Rekonq je výrazne integrovaný do prostredia KDE. Súbory z Rekonqu sa sťahujú cez systém sťahovania KDE, synchronizuje záložky s Konquerorom, používa Kio.
Obsahuje mnoho funkcií známych aj pre iné moderné prehliadače, napríklad prehliadanie v kartách, blokovanie reklamy, podpora rozšírení (Flash, Java) a podpora proxy. Použité renredovacie jadro WebKit je rovnaké ako v Safari, Google Chrome a voliteľne aj v Konquerore.
Mirko Krajči

Mirko Krajči (* 26. február 1968) je súčasný slovenský hudobný skladateľ a dirigent. Absolvoval Konzervatórium v Bratislave, Vysokú školu múzických umení v Bratislave (skladba, dirigovanie) a stáž na Conservatoire National Supérieur v Paríži. Pôsobil ako korepetítor a zbormajster Detského a mládežníckeho speváckeho zboru Slovenského rozhlasu, v rokoch 1996 až 1998 ako dramaturg Symfonického orchestra Slovenského rozhlasu a v súčasnosti je hudobným režisérom Slovenského rozhlasu. Od roku 1993 je dirigentom Komorného orchestra Technik a od roku 1996 aj jeho umeleckým vedúcim. Ako dirigent spolupracuje aj s ďalšími slovenskými orchestrami, najmä so Symfonickým orchestrom Slovenského rozhlasu.
Majstrovstvá Južnej Ameriky vo faustbale 2012

Majstrovstvá Južnej Ameriky vo faustbale 2012 boli 7. majstrovstvá Južnej Ameriky vo faustbale mužov, ktoré organizuje Medzinárodná faustbalová asociácia (IFA). Konali sa od 7.8. júla 2012 v Buenos Aires (v časti Villa Ballester), v Argentíne, za účasti 3 tímov. Turnaj žien sa neuskutočnil. Čiľania získali svoj prvý juhoamerický titul.
Umenie zdravo žiť

Umenie zdravo žiť je publikácia slovenskej autorky Kataríny Horákovej. Prvé vydanie knihy vyšlo v roku 2009, druhé v roku 2010.
Kniha na praktických príkladoch podľa vedeckých poznatkoch a skúseností autorky opisuje potrebu zdravej stravy pre kvalitný a plnohodnotný život bez chorôb a zdravotných problémov. 
Opisuje cestu k zdraviu a štíhlej postave, vysvetľuje význam trávenia pre organizmus, chudnutia a ozdravovanie tela, ako aj zásady kombinovanej (oddelenej) stravy a zdravý životný štýl. Venuje sa zásadám zdravého stravovania, upozorňuje na nebezpečenstvo „prekyslenia organizmu“, na potraviny „kyselinotvorné“ a „zásadotvorné“, ďalej na udržanie acido-bázickej rovnováhy pomocou potravín. Predstavuje glykemický index potravín a potravinovú pyramídu pre ľudí bojujúcich s nadváhou. Vysvetľuje význam konzumácie rýb, prečo jesť pomaly a obmedziť konzumáciu mäsa. 
Témami knihy je aj význam vody pre kvalitný život, prečo sa ľahšie chudne s vodou a aký je správny pitný režim. Autorka zvýrazňuje význam zelených potravín - chlorella, spirulina a zelený jačmeň. V druhej časti knihy sa autorka venuje témam potravinových zlozvykov, sugescii, problémom s hmotnosťou a pomalým metabolizmom. Ďalej kniha obsahuje recepty a a rôzne diéty.
Okrem špecifických rád z oblasti zdravej stravy autorka upozorňuje na význam optimistického prístupu k životu a humoru.
Alexej Petrovič Jermolov

Alexej Petrovič Jermolov (rus. Алексeй Петрoвич Ермoлов; * 24. máj 1777, Moskva, Rusko – † 11. apríl 1861, Moskva) bol významný vojenský vojvodca Ruského impéria v prvej polovici 19. storočia.
Základné údaje.
Pochádzal zo šľachtickej rodiny a študoval na univerzite v Moskve. Po štúdiách narukoval do armády a postupoval vo vojenských funkciách. Bol vynikajúcim vojenským vojvodcom a stratégom. Vedel sa veľmi obratne pohybovať aj vo vysokej politike. V roku 1799 bol zatknutý pre účasť na sprisahaní proti imperátorovi a poslaný na dva roky do vyhnanstva v meste Kostroma. Nový cár Alexander I. ho omilostil a Jermolov začal opäť kariéru v ruskej armáde.
Vojenská kariéra.
Už v roku 1794 sa zúčastnil ťaženia proti poľským povstalcom. V bojoch sa vyznamenal a získal Rad svätého Georgija.
Rok 1795 priniesol ťaženie proti Perzii. Perzská ríša bola tradičným rivalom Ruského impéria na Kaukaze. Peržania utláčali mnohé kresťanské národy na Kaukaze (východné Gruzínsko a Arménsko). Jermolov sa v ťažení popri Kaspickom mori opäť vyznamenal.
Významne sa presadil v bojoch proti napoleonským vojskám na území Pruska a Rakúska, ale najmä počas Napoleonovho ťaženia v roku 1812 do Ruska (bitke pri Borodine a Berezine). V decembri 1812 sa stal náčelníkom generálneho štábu ruskej armády. Za boje proti napoleonským vojskám na území Pruska získal aj pruský Železný kríž.
Vojny na Kaukaze.
Asi najväčšiu slávu získal počas vojen na Kaukaze. Od roku 1774 (po porážke Turecka v rusko-tureckej vojne a anexii Krymského chanátu Ruskom) Rusi postupovali na Kaukaze pozdĺž Čierneho a Kaspického mora. Postupne však začali prenikať na územie Gruzínska a Azerbajdžanu aj cez vysoké hory Kaukazu, kde si vybudovali vojenskú cestu a sieť pevností. V postupe stáli Rusom nepokojné severokaukazské kmene (Čečeni, Dagestanci, Čerkesi...). Tieto kmene prijali v predchádzajúcich storočiach počas osmanskej a perzskej nadvlády islam a stali sa jeho fanatickými prívržencami.
V roku 1816 bol generál Jermolov vymenovaný za hlavného veliteľa a miestodržiteľa Kaukazu. Sídlil v gruzínskom meste Tbilisi. Jermolov bol prívržencom ruskej kolonizácie Kaukazu a patril k neúprosným nepriateľom Čečenov a iných moslimov na Kaukaze. Podarilo sa mu územie severného Kaukazu spacifikovať a upevniť moc Ruského impéria.
Zoznam významných svetových lutnistov

Toto je zoznam významných svetových lutnistov. Zoznam nie je úplný.
STS-27

STS-27 bola tretia misia amerického raketoplánu Atlantis, celkovo 27. misia v programe Space Shuttle a druhý let po havárii Challengera. Cieľom letu bolo vypustenie vojenskej družice Lacrosse 1 (USA-34).
Zhrnutie misie.
Štart bol pôvodne naplánovaný na 1. december, avšak kvôli silnému vetru bol odložený o jeden deň. Približne 85 sekúnd po štarte sa od pravého motoru SRB oddelila aerodynamická špička a zasiahla orbiter. Jedna doštička tepelnej ochrany bola stratená a ďalších 700 bolo poškodených. V celej histórii programu Space Shuttle to bolo najväčšie poškodenie, s akým sa raketoplán dokázal úspešne vrátiť na zem. Posádka sa pokúšala skontrolovať zasiahnuté miesto pomocou kamier na manipulátore RMS, ale ten nedosiahol na všetky zasiahnuté miesta a obraz mal navyše nízku kvalitu. 
Existujú špekulácie o tom, že Ross a Shepherd uskutočnili výstup do otvoreného vesmíru. Tieto špekulácie sa vyskytli niekoľko rokov po misii keď posádka v rozhovoroch s novinármi uviedla, že na satelite sa vyskytli problémy po jeho vypustení. Atlantis mal zachytiť satelit a mali byť vykonané opravy. Keďže to bola tajná misia pre ministerstvo obrany, špekulácie zostali nepotvrdené.
Tanec medzi črepinami

Tanec medzi črepinami je slovenský dramatický tanečný film podľa námetu Mareka Ťapáka, ktorý film aj režíroval a hral v ňom hlavnú postavu. Je založený na predstavách a spomienkach hlavného hrdinu, ktoré tvoria črepiny života. Je považovaný za najambicióznejší porevolučný tanečný filmový projekt. 
Tanec medzi črepinami bol do kín uvedený medzi 14. a 23. júnom 2012. V dvanástich mestách ho videlo viac než 2000 divákov. Bol predstavený na filmových festivaloch Art Film Fest v Trenčianskych Tepliciach a MFF Karlovy Vary.
Produkcia a ohlasy na film.
Film sa natáčal počas 27 dní v rôznych oblastiach Slovenska, medzi inými na Poľane, v Roháčoch či v Štiavnici, vo vodách Šútovského vodopádu a "v zákopoch pri Malackách". Miesta nakrúcania vyberal Viliam Gruska. Producentka filmu bola Marta Stančíková, kameraman Peter Bencsík, strih mal na starosti Matej Beneš. Film pôsobí ako dynamický hudobný megaklip s dobrými tanečníkmi a pútavým prírodným pozadím. Dominuje mu vynikajúca hudba v kontraste s takmer neexistujúcim dejom.
Divadelná adaptácia.
Z filmovej predlohy vznikla adaptácia Tanca medzi črepinami pre javisko, ktorú vytvoril Marek Ťapák v spolupráci so SĽUKom. Samotný film však vznikol z komornejšej verzie diela z roku 2006. Nové naštudovanie malo premiéru 17. marca 2012 v Mestskom divadle Bratislava. Po premiére 75 minútové predstavenie ostalo v reperetoári súboru SĽUK. Bolo pripravené rovnakými hlavnými tvorcami ako film a účinkujú v ňom okrem Mareka Ťapáka a SĽUKu aj speváčka Mária Straková. V javiskovej forme bolo použité video Pavla Barabáša aj zábery z filmu. Svetelný dizajn navrhol Jozef Arpa, kostýmy boli pripravené kostýmovou dieľňou SĽUKu. Divadelná adaptácia bola úspešne uvedená v Európe aj v Spojených štátoch.
Ľahká mušia váha

Ľahká mušia váha (, tiež "Junior flyweight") je váhová kategória boxu. 
Profesionálny box.
Váhový limit tejto kategórie v profesionálnom boxe je 49 kg (108 libier). New York v roku 1920 stanovil, že by to malo byť 99 libier. Keď v roku 1921 vznikol National Boxing Association, tiež uznal tento limit. Až v roku 1929 bol konečne tento limit zrušený.
Manto (dcéra Teiresia)

Manto alebo Mantó (starogr. "Μαντώ" – "Manto; iný prepis: Mantó", ) je v gréckej mytológii dcéra tébskeho veštca Teiresia. Sama sa stala tiež známou veštkyňou.
Do mýtov sa zapísala najmä jedným svojím príbehom. Bola veľkou obdivovateľkou bohyne Artemis a boha Apolóna a preto raz vyzvala všetky ženy z Téb, aby priniesli obeť ich matke bohyni Léto. Urobili tak všetky – až na kráľovnú Niobé, ktorá to pyšne odmietla s poznámkou, že prečo by ju mala uctievať kým ona má sedem synov a sedem dcér a bohyňa má len dve deti.
Léto túto urážku nezniesla a kruto sa pomstila tak, že naviedla svoje deti, aby Niobe deti zahubili. Syn Apolón potom zastrelil všetkých jej synov a Artemis všetky jej dcéry. Manžel Nioby, kráľ Amfión následne z hrôzy spáchal samovraždu (iná verzia uvádza, že Amfión zaútočil na Apolónovu svätyňu a bol pritom zabitý).
Manto bola matkou presláveného veštca Mopsa.
Mušia váha

Mušia váha () je váhová kategória boxu, ktorá zahŕňa boxerov s hmotnosťou od 49 kg (108 libier) do 52 kg (112 libier).
Profesionálny box.
Pred rokom 1909 boxeri v tomto hmotnostnom rozpätí boli zaraďovaní do bantamovej váhy, bez ohľadu na to, akí boli vysokí. Prvý majster sveta v mušej váhe sa stal v roku 1911 Sid Smith. Najdlhšie držal titul majstra sveta v tejto kategórii Jimmy Wilde (19141923).
Euéres

Euéres alebo Euérés (starogr. "Εὐήρης" – "Euéres; iný prepis: Euérés", ) môže byť v gréckej mytológii:
Chariklo

Chariklo alebo Charikló (starogr. "Χαρικλώ" – "Chariklo; iný prepis: Charikló", ) môže byť:
Mopsos

Mopsos (starogr. "Μόψος" – "Mopsos", ) môže byť v gréckej mytológii:
Mopsus

Mopsus môže byť:
Eldar Gasimov

Eldar Gasimov, vlastným menom "Eldar Pərviz oğlu Qasımov" (* 4. jún 1989, Baku, ZSSR) je azerbajdžanský spevák. Spolu so speváčkou Nigar Džamalovou vytvorili dueto Ell &amp; Nikki, ktoré s piesňou „Running Scared“ vyhralo súťaž Eurovision Song Contest v roku 2011.
Biografia.
Eldar Gasimov sa narodil 4. júna 1989 v Baku, v rodine s hlbokými umeleckými koreňmi. Z otcovej strany je potomkom známych azerbajdžanských sovietskych hercov – jeho prababička bola tatárska herečka a národná umelkyňa ZSSR Marzija Davudová, pradedo herec a režisér, zaslúžilý umelec Azerbajdžanskej SSR Abbas Mirza Šarifzadeh a stará matka herečka, národná umelkyňa Azerbajdžanskej SSR Firangiz Šarifová.
Už počas základnej školy navštevoval aj hudobnú školu, kde sa učil hrať na klavír a štúdium ukončil s vyznamenaním. Okrem toho sa od detstva zúčastňoval národných a medzinárodných speváckych súťaží. V rokoch 2004 a 2008 získal Eldar štipendium na štúdium spevu a herectva v Nemecku prostredníctvom študentského výmenného programu.
V roku 2010 Eldar ukončil svoje vysokoškolské štúdium na Fakulte medzinárodných vzťahov Bakuskej slovanskej univerzity s červeným diplomom.
V roku 2011 vyhral spolu so speváčkou Nigar Džamalovou s piesňou „Running Scared“ najprv národné kolo a 14. mája 2011 aj celú medzinárodnú súťaž Eurovision Song Contest. 
V máji 2012 bol Eldar jedným z troch moderátorov súťaže Eurovision Song Contest 2012, ktorá sa vďaka azerbajdžanskému víťazstvu v predchádzajúcom ročníku konala v Baku. 
Hudobná kariéra.
Najvýraznejším úspechom Eldarovej hudobnej kariéry je víťazstvo dua „Ell &amp; Nikki“ v medzinárodnej súťaži Eurovision Song Contest v roku 2011.
Po úspechu v národnom kole súťaže, kde zvíťazil spolu so speváčkou Nigar Džamalovou spomedzi 77 súťažiacich, získalo duo „Ell &amp; Nikki“ možnosť reprezentovať Azerbajdžan na 56. ročníku medzinárodnej hudobnej súťaže Eurovision Song Contest 2011 v nemeckom Düsseldorfe. V semifinále dueto získalo druhé miesto a kvalifikovalo sa do finále, ktoré sa konalo 14. mája 2011. Vo finále dvojica získala najviac hlasov a zvíťazila. 
Vďaka víťazstvu na Eurovízii sa Eldarovi podarilo odštartovať medzinárodnú hudobnú kariéru. V rámci promotour víťazov Eurovízie vystúpil vo viacerých európskych krajinách, do júna 2012 účinkoval v mnohých televíznych show, hudobných festivaloch či hudobných programoch v Spojenom kráľovstve, Nemecku, Bielorusku, Rusku, Turecku, či na Ukrajine.
V januári 2012 vydal Eldar Gasimov svoj prvý sólový singel s názvom „Birlikdə Nəhayət“ („Konečne spolu“).
Bring Me to Life

„Bring Me to Life“ je skladba americkej rockovej skupiny Evanescence. Napísali ju Amy Lee, Ben Moody a David Hodges a produkoval ju Dave Fortman. Skladba obsahuje vokály speváka Paula McCoya zo skupiny 12 Stones. Wind-up vydalo „Bring Me to Life“ v roku 2003 ako hlavný singel z debutového albumu "Fallen". Skladba sa zaraďuje do žánrov od alternatívneho rocku až po rap rock a gotický metal okrem iných.
Po zahrnutí skladby „Bring Me to Life“ do filmu "Daredevil", dosiahla komerčný úspech a úspech u kritikov a dosiahla 1. miesta v rebríčkoch v Austrálii, Spojenom kráľovstve a Taliansku. Takisto sa dostala do prvej desiatky vo viac ako 15 krajinách, vrátane USA, Argentíny, Nemecka a Nového Zélandu. Skladba bola certifikovaná platinovou platňou prostredníctvom Recording Industry Association of America (RIAA) a dvakrát platinovou platňou prostredníctvom Australian Recording Industry Association (ARIA).
Skupina Evanescence počas 46. ročníka udeľovania cien Grammy vyhrala v kategórii Najlepší hardrockový výkon a bola nominovaná na Najlepšiu rockovú pieseň.
Nahrávanie a skladanie.
Skladbu „Bring Me to Life“ napísali Amy Lee, Ben Moody a David Hodges pre prvý album skupiny Evanescence, "Fallen". Nahrávanie skladby pre album "Fallen" začalo v Ocean Studios v Burbanku v Kalifornii, kde bola nahraná väčšina zo skladby pred celou výrobou albumu. Skladba bola mixovaná Jayom Baumgardnerom v jeho štúdiu, NRG Recording Studios v Severnom Hollywoode na mixážnom pulte SSL 9000 J. 22-dielna strunová sekcia bola nahraná v Seattli Markom Currym. Mixovaná bola v štúdiách Newman Scoring Stage a Bolero Studios, oba v Los Angeles. Orchestrálne časti boli usporiadané Davidom Hodgesom a Davidom Campbellom.
Podľa publikácie od Alfred Music Publishing na webstránke Musicnotes.com, „Bring Me to Life“ je rocková alternatívna metalová, hard rocková, chamber popová a gotická metalová skladba vsadená do celého taktu a hraná v miernom tempe 95 úderov za minútu. Je napísaná v tónine E-mol a hlasový rozsah Amy Lee v skladbe je od noty A3 po D5. Paul McCoy v skladbe spieva linku „Wake me up/ I can’t wake up/ Save me!“ v repovom štýle.
Reportér Kirk Miller z časopisu "Rolling Stone" napísal, že: „...vďaka digitálnym bicím, čistým metalovým gitarovým riffom, roztrúseným klavírnym linkám a až príliš známej zmesi rapu a spevu, je podobná tvorbe skupiny Linkin Park“.
Zostava a personál.
Zostava pochádza z poznámok albumu "Fallen".